cyanic-selkie/wikianc huggingface dataset:
மைநாக மலை
மைநாக மலை, இராமாயணக் காவியத்தில் குறிப்பிடப்பட்டுள்ள மலைகளுள் ஒன்றாகும். முன்னர் மலைகள் வானத்தில் பறக்கும் ஆற்றல் கொண்டிருந்தன. இதனால் வானில் உலாவும் தேவர்கள், பூதகணங்களான, கிண்ணரர்கள், கிம்புருசர்கள், யட்ச-யட்சினிகள் மீது மோதி பலத்த சேதம் விளைவித்தன. இதனால் கோபமடைந்த தேவர்களின் தலைவன் இந்திரன், மலைகளைப் பறக்க இயலாதபடி, அவற்றின் இறக்கைகளை வஜ்ஜிராயுதம் கொண்டு வெட்டி விட்டார். ஆனால் மைநாக மலை மட்டும் வாயு பகவானின் அருளால், பெருங்காற்றில் அடித்துச் செல்லப்பட்டு கடலில் விழுந்து இறக்கைகளுடன் தப்பியது.
வாயு பகவான் அம்சமாகப் பிறந்த அனுமான், இராம தூதுவனாக, சீதையைக் கண்டுபிடிக்க,  கடலைக் கடந்து வானம் மீது பறந்து சென்று  இலங்கைக்குச் செல்கையில், கடலில் இருந்த மைநாக மலை வானில் பறந்து நின்று, அனுமாரிடம், மலையில் சிறிது நேரம் தங்கி களைப்பாறிச் செல்லும் படி கேட்டுக் கொண்டது. மைநாகமலையின் விருந்தோம்பலை ஏற்றதற்கு அடையாளமாக மைநாகமலையைத் தொட்டு ஆசிர்வதித்து, அனுமார் தொடர்ந்து இலங்கை நோக்கிப் பறந்தார்.
வெளி இணைப்புகள்
பகுப்பு:இந்து புராணகால உயிரினங்கள் பகுப்பு:இந்து தொன்மவியல்
மெத்தில் பென்சோயேட்டு
மெத்தில் பென்சோயேட்டு ( Methyl benzoate ) ஒரு கரிமச் சேர்மம் ஆகும். C6H5CO2CH3 என்ற மூலக்கூற்று வாய்ப்பாடு கொண்ட ஒர் எசுதரான இச்சேர்மம் நிறமற்றதாகவும் நீரில் குறைந்த அளவில் கரையக்கூடியதாகவும் உள்ளது. பெய்யோவா மரத்தின் பழத்தை நினைவூட்டும், இனிய மணம் கொண்டு கரிமக் கரைப்பான்களுடன் கலக்கக் கூடியதாக உள்ளது. நறுமணப் பொருளாகப் மெத்தில் பென்சோயேட்டைப் பயன்படுத்துகிறார்கள். மேலும் இது ஒரு கரைப்பானாகவும், ஆர்க்கிட் ஈ போன்ற பூச்சிகளை கவர்ந்திழுக்கும் பூச்சிக் கொல்லியாகவும் பயன்படுத்தப்படுகிறது.
தயாரிப்பும் வினைகளும்
வலிமையான ஐதரோகுளோரிக் அமிலத்தின் முன்னிலையில் மெத்தனாலுடன் பென்சாயிக் அமிலம் சேர்த்து ஒடுக்க வினைக்கு உட்படுத்தினால் மெத்தில்பென்சோயேட்டு உருவாகிறது. மூலக்கூற்று கட்டமைப்பின் எசுத்தர் பகுதி, வளையப் பகுதி ஆகிய இரண்டு பகுதிகளிலும் மெத்தில் பென்சோயேட்டு வினையில் ஈடுபடுகிறது. அமில வினையூக்க நைட்ரோ ஏற்ற வினையில் நைட்ரிக் அமிலத்துடன் வினைபுரிந்து மெத்தில்-3-நைட்ரோபென்சோயேட்டைத் தருகிறது. மேலும், கூடுதல் நீரிய சோடியம் ஐதராக்சைடுடன் நீராற்பகுப்பு வினையில் ஈடுபட்டு மெத்தனாலையும் சோடியம் பென்சோயெட்டையும் கொடுக்கிறது. நீர்த்த ஐதரோ குளோரிக் அமிலத்தை இதனுடன் சேர்த்து அமிலமாக்கல் மூலம் பென்சாயிக் அமிலம் தயாரிக்கப்படுகிறது.
தோற்றம்
சால்வினியா மொலெசுடா என்ற நன்னீர் பெரணியில் இருந்து மெத்தில் பென்சோயேட்டு தனித்துப் பிரிக்கப்படுகிறது. ஆண் தேனீக்களின் பல்வேறு இனங்களையும் கவர்ந்திழுத்து இனச்சேர்க்கைக்குத் தூண்டக்கூடிய பல சேர்மங்களுள் இதுவும் ஒன்றாகும். ஆய்வு மேற்கொள்வதற்காக தேனீக்களை திரட்டிச் சேகரிக்க ஒரு தூண்டில் இரையாக இச்சேர்மம் பயன்படுத்தப்படுகிறது.
கோகோயின் ஐதரோகுளோரைடு ஈரக்காற்றில் நீராற்பகுப்பு அடைந்து மெத்தில் பென்சோயேட்டைக் கொடுக்கிறது;. மெத்தில் பென்சோயேட்டின் மணத்தைக் கண்டறிய மோப்பநாய்கள் பயிற்சியளிக்கப்படுகின்றன
மேற்கோள்கள்
பகுப்பு:சுவைமணங்கள் பகுப்பு:மெத்தில் எசுத்தர்கள் பகுப்பு:பென்சோயேட்டு எசுத்தர்கள்
ஃபிர்கல் நடனம்
thumb| சோட்டாநாக்பூரின் ஃபிர்கல் நடனம் டெல்லி சென்ட்ரல் பூங்காவில் நிகழ்த்தப்பட்டது ஃபிர்கல் என்பது பூமிஜ் பழங்குடியினரின் தற்காப்பு கலையோடு இணைந்த நாட்டுப்புற நடனம் ஆகும். ஃபிர்கலின் முக்கிய கருவிகள் வாள், அம்புகள், வில் மற்றும் கேடயங்கள். இது ஜார்க்கண்டின் பொட்கா தொகுதியிலும் இந்தியாவின் ஒடிசாவின் சில பகுதிகளிலும் உள்ள மக்களால் ஆடப்படுகிறது.
தென்னிந்தியாவின் களரிபாய்ச்சல் மற்றும் சீனா மற்றும் ஜப்பானில் தற்காப்புக் கலைகளிலிருந்து அதன் தோற்றம் மற்றும் வடிவங்களை விடவும் பழமையானது, ஆனாலும் ஃபிர்கல் இன்னும் உயிரோட்டமுள்ள தற்காப்புக் கலை அடிப்படையிலான நடன வடிவமாகும். இது முக்கியமாக ஜார்கண்டில் உள்ள சோட்டாநாக்பூர் பகுதியில் உள்ள பூமிஜ் பழங்குடியினரால் நிகழ்த்தப்படுகிறது.
முதலில் பார்க்கும் போது, ஆப்பிரிக்க பழங்குடியினர் ஆடும் மற்ற போர்வீரர் நடனம் போல் ஃபிர்கால் ஆட்டமும் தெரிகிறது. நடன நிகழ்ச்சிகள் முதலில் வேட்டைக் காட்சிகள் மற்றும் தற்காப்புக் காட்சிகளாக இருந்தன, முக்கியமாக ஆண்மையப்படுத்தப்பட்ட காட்சிகளாக ஆரம்பிக்கப்பட்டது. இருப்பினும், காலப்போக்கில், பூம்ஜிகளின் வளர்ந்து வரும் வாழ்க்கை முறை அதன் நடன அசைவுகளை மாற்றியமைக்க வழிவகுத்தது. காலப்போக்கில், நடன அசைவுகள் தைரியத்தின் சடங்கு ரீதியான ஆர்ப்பாட்டமாக இல்லாமல் ஒரு நிதானமான, பொழுதுபோக்கு பயிற்சியாக மாறிவிட்டன. இந்த நடனப் படிகள் பாக் தால், பிர்சா முண்டா தால், பஹல்பானி தால் எனப் பலவிதமாக அழைக்கப்படுகின்றன. இவை பூமிஜ் சமூகம் அனுபவித்த துணிச்சலான விடுதலை மற்றும் சமூகப் போராட்டத்தைக் குறிக்கின்றன. ஆனால், இளைய தலைமுறையினருக்கு இந்த நடனப் படிகள் முற்றிலும் அறிமுகமில்லாததாகத் தெரிவதோடு அன்னியமாகவும் உள்ளது.
காப்பார் மக்களவை தொகுதி
காப்பார் மக்களவை தொகுதி (மலாய்: Kawasan Persekutuan Kapar; ஆங்கிலம்: Kapar Federal Constituency; சீனம்: 卡帕联邦选区) என்பது மலேசியா, சிலாங்கூர் மாநிலத்தில், கிள்ளான் மாவட்டம் (Klang District); பெட்டாலிங் மாவட்டம் (Petaling District) ஆகிய இரு மாவட்டங்களில் அமைந்து உள்ள ஒரு மக்களவை தொகுதி (P109) (Dewan Rakyat) ஆகும்.
காப்பார் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), காப்பார் தொகுதி 44 தேர்தல் வட்டாரங்களாக (Polling Districts) பிரிக்கப்பட்டு உள்ளது.
வரலாறு
இந்த காப்பார் தொகுதி 1974-ஆம் ஆண்டில் நாடாளுமன்றப் பட்டியலில் இருந்து நீக்கப்பட்டது. அதன் பின்னர்;
ஆகிய இரு தொகுதிகளுக்கும் இடையே மறுபகிர்வு செய்யப்பட்டது. 1984-ஆம் ஆண்டில் கோலா சிலாங்கூர் மற்றும் கிள்ளான் துறைமுகம் பகுதிகளில் இருந்து மீண்டும் ஒரு நாடாளுமன்றத் தொகுதியாக உருவாக்கப்பட்டது.
காப்பார் நகரம்
காப்பார் நகரம், (ஆங்கிலம்: Kapar Town) மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள நகரம். காப்பார் நகரம் மலாக்கா நீரிணையில் காப்பார் ஆறு (Kapar River) சங்கமிக்கும் இடத்தில் உள்ளது.
இந்த நகரத்தின் மேற்கில், பெரிய அளவிலான சதுப்பு நிலம் உள்ளது. ஆனால் கடலை ஒட்டிய சில பகுதிகளில் மட்டும் மீட்கப்பட்டு உள்ளது.
காப்பார் தமிழர்கள்
காப்பார் நகரம் மலாய்க்காரர்கள், சீனர்கள் மற்றும் இந்தியர்கள் ஆகிய மூன்று இனத்தவர்களைக் கொண்ட ஒரு பகுதி. மலாய் மக்களில் பலர் ஜாவானிய வம்சாவளியைச் சேர்ந்தவர்கள். நகரப் பகுதி சீனர்களால் நடத்தப்படும் கடைகளினால் நிரம்பியுள்ளது.
இந்தியர்கள் பெரும்பாலும் புறநகர்ப்பகுதிகளில் வாழ்கின்றனர். காப்பார் பகுதியில் நிறைய செம்பனைத் தோட்டங்கள் உள்ளன. அந்தத் தோட்டங்கள் ரப்பர் தோட்டங்களாக இருந்த போது தமிழர்கள் கணிசமான அளவில் வாழ்ந்தார்கள்.
கிள்ளான் மாவட்டத்தில் இரு முக்கிம்கள் உள்ளன. அவை:
மேலும் காண்க
பகுப்பு:மலேசியாவில் தேர்தல்கள் பகுப்பு:மலேசியத் தேர்தல் தொகுதிகள்‎ பகுப்பு:சிலாங்கூர் நாடாளுமன்றத் தொகுதிகள்
கல்லிடைக்குறிச்சி
கல்லிடைக்குறிச்சி (ஆங்கிலம்:Kalladaikurichi), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டத்தில், தாமிரபரணி ஆற்றின் கரையில் இருக்கும் ஒரு பேரூராட்சி ஆகும். இவ்வூரில் பிற்கால பாண்டிய மன்னர் சடையவர்மன் அதிவீரராம பாண்டியன் கட்டிய 500 ஆண்டுகள் பழமையான குலசேகரமுடையார் கோயில் உள்ளது. இங்கு அப்பளம் பிரபலமானது.
அமைவிடம்
மாவட்டத் தலைமையிட நகரமான திருநெல்வேலியிலிருந்து 40 கிமீ தொலைவில் அமைந்த கல்லிடைக்குறிச்சிப் பேரூராட்சியின் வடக்கில் தென்காசி 40 கிமீ தொலைவில் உள்ளது. இப்பேரூராட்சியில் திருநெல்வேலி - செங்கோட்டை செல்வதற்கான, கல்லிடைக்குறிச்சி தொடருந்து நிலையம் உள்ளது.
ஆதாரங்கள்
பகுப்பு:திருநெல்வேலி மாவட்டத்தில் உள்ள பேரூராட்சிகள்
உலப்பனை
உலப்பணை (Ulapane) இலங்கையின் மத்திய மாகாணம், கண்டி மாவட்டத்தில் அமைந்துள்ள ஒரு நகரமாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் கம்பளை, நாவலப்பிட்டி தொடருந்து நிலையங்களுக்கிடயே அமைந்துள்ளது. பொடிமெனிகே,  உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன.
மேற்கோள்கள்
பகுப்பு:கண்டி மாவட்டத்தில் உள்ள ஊர்களும் நகரங்களும்
மாவட்ட அறங்காவலர் குழு (கோயில்கள்)
தமிழ்நாடு அரசின் இந்து சமய அறநிலையத் துறையின் நிருவாகத்தில் செயல்பட்டு வரும் கோயில்களில், இந்து சமய மற்றும் அறநிலைக்கொடைகள் சட்டப்பிரிவு 46(ii)-ன் கீழ் பத்து இலட்சம் ரூபாய்க்கு குறைவாக ஆண்டு வருமானம் பெறும் இந்து சமயக் கோயில்களில் பரம்பரை அல்லாத அறங்காவலர்கள் நியமனம் செய்வதற்காக மாவட்ட அறங்காவலர் குழ அமைக்கப்படுகிறது.
இக்குழுவில் பெண் உறுப்பினர் ஒருவர், ஆதிதிராவிடர் அல்லது பழங்குடியினர் வகுப்பைச் சேர்ந்த உறுப்பினர் ஒருவர் உட்பட ஐந்து அறங்காவலர்கள் இடம் பெறுகின்றனர். மாவட்ட அளவில் அறங்காவலர் பணிக்குப் பெறப்பட்ட விண்ணப்பங்களை இந்து சமய அறநிலையத்துறையின் இணை ஆணையர் / உதவி ஆணையர் உள்ளிட்ட மாவட்ட அளவிலான குழு பரிசீலித்து, தகுதியுடையவர்களைத் தேர்வு செய்து அரசுக்குப் பரிந்துரை செய்கிறது. அந்தப் பரிந்துரைகளின் அடிப்படையில் அரசு மாவட்ட அறங்காவலர் குழுவையும், அறங்காவலர்களில் ஒருவரை மாவட்ட அறங்காவலர் குழுத் தலைவராகவும் நியமனம் செய்கிறது. ,
மாவட்ட அறங்காவலர் குழு இந்து சமய அறநிலையத்துறையின் கீழ் செயல்படும் பத்து லட்சம் ரூபாய்க்குக் குறைவான ஆண்டு வருமானம் கொண்ட கோயில்களுக்கான அறங்காவலர்கள் குழுக்களுக்குப் பெறப்பட்ட விண்ணப்பங்களிலிருந்து,ஒவ்வொரு கோயிலுக்கும் தகுதியுடைய மூன்று அறங்காவலர்களைக் கொண்ட அறங்காவலர்கள் குழுவினைத் தேர்வு செய்து அரசுக்குப் பரிந்துரைக்கிறது. இப்பரிந்துரைகளின் அடிப்படையில் கோயில்களின் ஆண்டு வருமானத்திற்கேற்ப அரசு / இந்து சமய அறநிலையத்துறை ஆணையர் / இணை ஆணையர் / உதவி ஆணையர் ஆகியோர் ஒவ்வொரு கோயிலுக்குமான அறங்காவலர் குழுவினை நியமிக்கின்றனர்.
மேற்கோள்கள்
பகுப்பு:இந்து சமய அமைப்புகள்
கிறித்துமசு கிராமம்
கிறித்துமசு கிராமம்	 (அல்லது 	பெட்சு	) என்பது ஒரு மிகச்சிறிய அளவிலான அலங்கார கிராமமாகும், இது பெரும்பாலும் கிறித்துமசு காலத்தில் அமைக்கப்படுகிறது. இந்த கிராமங்கள் புராட்டசுடன்ட் பிரிவான மொராவியன் தேவாலயத்தின் பாரம்பரியமான கிறித்துமசு மரபுகளில் வேரூன்றியுள்ளன. 20 ஆம் நூற்றாண்டின் முற்பகுதியிலும் நடுப்பகுதியிலும் அமெரிக்காவில் பெருமளவில் தயாரிக்கப்பட்ட அட்டை கிறித்துமசு கிராமங்கள் பிரபலமடைந்தன, அதே நேரத்தில் பீங்கான் பதிப்புகள் நூற்றாண்டின் பிற்பகுதியில் பிரபலமாகின.
தோற்றம்
கிறித்துமசு மரத்தை சுற்றி அமைக்கப்படும் அலங்கார கிறித்துமசு கிராமங்களின் பாரம்பரியம் 18 ஆம் நூற்றாண்டின் பிற்பகுதியில் மொராவியன் தேவாலயத்தின் விடுமுறை மரபுகளில் வேரூன்றியுள்ளது, இது சலேம், வட கரோலினா மற்றும் பென்சில்வேனியாவின் பெத்லகேமில் ஆரம்பகால குடியேற்றங்களைக் கொண்ட ஒரு புராட்டசுடன்ட் பிரிவாகும். "இது வழக்கமாக விலங்குகளுடன் கூடிய ஒரு விரிவான நிலப்பரப்பின் வடிவத்தை கொண்டிருக்கும், பெத்லகேம் மாட்டுத் தொழுவத்தில் குறிப்பிடப்பட்டுள்ள அல்லது குறிப்பிடப்படாத உயிரினமாகவோ அல்லது நோவாவின் பேழையில் பயணித்த அல்லது பயணிக்காத உயிரினமாகவோ இருக்கலாம் …. வழக்கமான பெட்சு என்பது விவிலியத்தின் வரம்புகளை மீறியதாக இருந்தாலும்  தூய்மையான, உற்சாகமான வகையாக இருக்கும். " என்கிறார் கரல் ஆன் மார்லிங். இவை ஒரு முன்ணணை காட்சியை விட அதிகமாக தொழில்நுட்பங்கள் கொண்டு இயங்குறு காட்சிகளை உள்ளடக்கியதாக வளர்ந்தன, அதாவது வேலை செய்யும் மாவு ஆலைகள், குதிக்கும் நாய்கள், நீர்வீழ்ச்சிகள் மற்றும் மின்சார ரயில்களுடன் ஓடும் நீர் போன்ற இயங்குறு காட்சிகள் ஒரு முழு அறையையும் நிரப்பக்கூடிய வகையில் அமைக்கப்படும். குடும்பங்கள் "பெட்சு காட்சிகளை" ஏற்பாடு செய்து சிறந்த நிகழ்ச்சிக்கு போட்டியிடும்.\ இந்த சொல் ஜெர்மன் வினைச்சொல் பெட்சினில் இருந்து பெறப்பட்டது, இதன் பொருள் "சுத்தம் செய்வது" அல்லது "அலங்கரிப்பது" என்பதாகும்.
பெரும் உற்பத்தி
இரண்டாம் உலகப் போருக்குப் பிறகு, பல ஜப்பானிய நிறுவனங்கள் அட்டை அல்லது காகித வீடுகள், தேவாலயங்கள் மற்றும் பிற கட்டிடங்களை பெருமளவில் உற்பத்தி செய்யத் தொடங்கின. இந்த சிறிய கட்டிடங்கள் வழக்கமாக பின்புறம் அல்லது கீழே துளைகளைக் கொண்டிருந்தன, இதன் மூலம் கிறித்துமசு விளக்குகள் வெளிச்சத்தை அளித்தன. கட்டிடங்கள் சிறிய வண்ண செலோபேன் (காகிதம் போன்ற பொதியும் பொருள்) சன்னல்களைக் கொண்டிருந்தன, மேலும் பனியின் தோற்றத்தைக் கொடுப்பதற்காக மைக்கா-தூசி நிறைந்த கூரைகளால் அலங்கரிக்கப்பட்டன. இந்த கட்டிடங்கள் மலிவான பொருட்களால் ஆனவை மற்றும் அமெரிக்கா முழுவதும் பரவலாகக் கிடைத்ததால், அவை மிகவும் பிரபலமான கிறித்துமசு அலங்காரமாக மாறியது.
நவீன கிராமங்கள்
கிறித்துமசு கிராம கட்டிடங்கள் வழக்கமாக நிலையான அளவில் செய்யப்படுவதில்லை. ஒரு தேவாலய கட்டிடம் உண்மையில் ஒரு சாதாரண வீட்டின் உயரத்தை விட பத்து மடங்கு அதிகமாக இருக்கும், ஆனால் இது மிகவும் சிக்கலான மாதிரிகளை உடைய விந்தையான கிறித்துமசு கிராம காட்சியாக இருக்கும். எனவே இந்த கிறித்துமசு கிராமம் ஒரு தேவாலய கட்டிடம் வீட்டை விட கட்டாயம் உயரமாக இருக்க வேண்டும், என்கிற அந்தஸ்தை சுமத்துகிறது.
பல கிறிஸ்துமஸ் மரபுகளைப் போலவே, விடுமுறையில் கிராமங்களை அமைத்து கொண்டாடுவது என்ற கருத்து மற்ற விடுமுறை நாட்களிலும் பரவியது, ஒரு சில நிறுவனங்கள் ஹாலோவீன் மற்றும் இயேசு நாதர் உயிர்த்தெழுந்த திருநாள் கிராமங்களை உருவாக்குகின்றன.
குஜராத் விரைவுவண்டி
19011/19012 குஜராத் விரைவுவண்டி என்னும் விரைவுவண்டி, இந்திய இரயில்வேயின் நிர்வாகத்துக்கு உட்பட்டு இயக்கப்படுகிறது. இது மும்பை சென்ட்ரலில் இருந்து அகமதாபாத்துக்கு வந்து, மீண்டு சென்ட்ரலை சென்றடையும்
நேர விவரம்
19011 குஜராத் விரைவுவண்டி, ஒவ்வொரு நாளும் 5:45 மணிக்கு மும்பை சென்ட்ரலில் இருந்து கிளம்பி, அதே நாளில் 14:55 மணிக்கு அகமதாபாத்தை வந்தடையும்.
19012 குஜராத் விரைவுவண்டி, ஒவ்வொரு நாளும் 7:00 மணிக்கு அகமதாபாத் சந்திப்பில் இருந்து கிளம்பி, அதே நாளில் 16:25 மணிக்கு மும்பை சென்ட்ரலை வந்தடையும்.
இலங்கை ஆயுத சேவைகள் பதவியேற்பு பதக்கம்
இலங்கை ஆயுத சேவைகள் பதவியேற்பு பதக்கம் (Ceylon Armed Services Inauguration Medal) என்பது 1949-1951 இல் குறிப்பிட்ட காலங்களில் பணியாற்றிய இலங்கை ஆயுத சேவைகள் உறுப்பினர்களுக்கு வழங்கப்பட்டது. ஐக்கிய இராச்சியம் இவ்விருதினை வழங்கியது.
மேற்கோள்கள்
பகுப்பு:இலங்கைப் படைத்துறை விருதுகள்
பெடரிக்கோ கார்சியா லோர்க்கா
வெடரிக்கோ கார்சியா லோர்க்கா (Federico García Lorca, ஜூன் 5, 1898 – ஆகஸ்ட் 19, 1936) ஸ்பெயினில் பிறந்தவர். ஸ்பானிய மொழியில் எழுதினார். கிராமிய வாழ்வு இவரது படைப்புக்களின் அடிநாதமாக அமைந்திருக்கிறது. தான் எழுதிய கவிதைகளை அழுத்தமாக வாசித்துக் காட்டுவதில் திறமைமிக்கவர். 'நியூயோர்க்கில் கவிஞன்' என்ற நெடுங்கவிதை இவரது முக்கியமான படைப்புக்களில் ஒன்றாகும்.
ஃபேர்னாடா அல்பாவின் வீடு, இரத்தத் திருமணம், யேர்மா முதலிய புகழ்பெற்ற நாடகங்களையும் எழுதியுள்ளார்.
ஸ்பானிய உள்நாட்டுப் போரின்போது சர்வாதிகாரி ஃவிரங்கோவின் கையாள்களால் 1936 இல் கொல்லப்பட்டார்.
பிக்கிலி
அமைவிடம்
இந்த ஊரானது மாவட்ட தலைநகரான தருமபுரியிலிருந்து 24 கிலோமீட்டர் தொலைவிலும், பென்னாகரத்தில் இருந்து 19 கிலோமீட்டர் தொலைவிலும், சென்னையில் இருந்து 303 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
பெடரிக்கோ கார்சியா லோர்க்கா
வெளி இணைப்புகள்
பகுப்பு:எசுப்பானிய எழுத்தாளர்கள் பகுப்பு:1898 பிறப்புகள் பகுப்பு:1936 இறப்புகள்
பிக்கிலி
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 2160, மொத்த மக்கள் தொகை 9316,. இதில் 4884 ஆண்களும் 4432 பெண்களும் அடங்குவர். கிராமத்தில் மொத்தம் கல்வியறிவு பெற்றவர்கள் விகிதம் 44.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
மாதிரிமங்கலம் ஆதிகேசவபெருமாள் கோயில்
மாதிரிமங்கலம் ஆதிகேசவபெருமாள் கோயில் தமிழ்நாட்டில் நாகபட்டினம் மாவட்டம், மாதிரிமங்கலம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆதிகேசவ பெருமாள், பூதேவி, ஸ்ரீ தேவி சன்னதிகளும், செங்கமலதாயார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுந்தர் தாசு குங்கர்
சுந்தர் தாசு குங்கர் (Sunder Das Khungar) இந்திய ஆட்சிப்பணி அலுவலர் மற்றும் ஒரு கட்டிடப் பொறியாளர் ஆவார். பக்ரா அணை திட்டத்தின் பொது மேலாளராக குங்கர் பணி புரிந்தார். நீர்ப்பாசனத்திற்காக கட்டப்பட்ட அணையை, ஐந்து நீர் மின் உற்பத்தி அலகுகளை இணைப்பதன் மூலம் மின் உற்பத்திக்கும் பயன்படுத்தப்பட வேண்டும் என்பது இவரது முன்மொழிவாகும். தாமோதர் பள்ளத்தாக்கு கழகத்தின் நீர் மேலாண்மை நடவடிக்கைகளை ஆராய்வதற்காக 1960 ஆம் ஆண்டு நீர்ப்பாசன மற்றும் மின் அமைச்சகத்தால் அமைக்கப்பட்ட ஆணையத்திற்கு இவர் தலைமை தாங்கினார். சுந்தர் தாசு குங்கரின் பங்களிப்புகளுக்காக 1955 ஆம் ஆண்டு இந்திய அரசு மூன்றாவது மிக உயர்ந்த விருதான பத்மபூசண் விருதை வழங்கி சிறப்பித்தது.
மேற்கோள்கள்
பகுப்பு:பத்ம பூசண் விருது பெற்றவர்கள் பகுப்பு:இந்திய ஆட்சிப் பணி அலுவலர்கள் பகுப்பு:இந்திய அறிவியலாளர்கள்
பிருகன்னளை
பிருகன்னளை (Brihannala), மகாபாரத இதிகாசத்தின் விராட பருவத்தில், 13 ஆண்டு கால வனவாசம் முடித்த பாண்டவர்கள், ஓராண்டு தலைமறைவு வாழ்க்கை மேற்கொள்ள வேண்டி, திரௌபதி உள்ளிட்ட பாண்டவர்கள்   மத்சய நாட்டு மன்னர் விராடன் அரசவையில் பணியில் சேர்ந்தனர். முன்னதாக யுதிஷ்டிரன் அர்ச்சுனனிடம் அஞ்ஞாத வாசத்தை எவ்விடத்தில் மேற்கொள்ளலாம் கேட்கிறான். அர்ச்சுனன் பாஞ்சால தேசம், மத்ஸ்ய தேசம், சால்வம், வைதேகம், பாஹ்லிகம், தசார்ணம், சூரசேன நாடு, கலிங்கம் மற்றும் மகதம் ஆகிய நாடுகளை குறிப்பிடுகிறான். பின் விராடனுடைய மத்ஸ்ய தேசமே மேலானது எனக் கூற அதனை ஏற்கிறான் யுதிஷ்டிரன்.
பாண்டவர்களில் அருச்சுனன் திருநங்கை வடிவத்தில் பிருகன்னளை என்ற பெயரில், மன்னர் விராடனின் இளவரசி உத்தரைக்கு ஆடல், பாடல் கற்றுக் கொடுக்கும் ஆசிரியராகப் பணியில் அமர்ந்தான்.
பின்னணி; ஊர்வசியின் சாபம்
பாண்டவர்களின் வனவாசத்தின் போது, ஒருமுறை தனது அம்சமாகப் பிறந்த அருச்சுனனை, இந்திரன் தேவலோகத்திற்குச் அழைத்துச் சென்றான். அங்கு அரம்பையான தேவலோக நடனமாது ஊர்வசி அருச்சுனன் மீது மையல் கொண்டு, தன் காமப்பசியைத் தணிக்க வேண்டினாள். தன் பிறந்த குலத்தின் முன்னோரான புரூரவனின் மனைவியாக ஊர்வசி வாழ்ந்த காரணத்தினால், ஊர்வசி தனது தாய்க்குச் சமம் என எடுத்துரைத்து, ஊர்வசியின் காம ஆசையை நிறைவேற்ற அருச்சுனன் மறுத்தான். இதனால் கோபம் கொண்ட ஊர்வசி, அருச்சுனனை திருநங்கையாக மாறச் சாபமிட்டாள். பின்னர் இந்திரனின் வேண்டுகோளின் படி, அருச்சுனன் எப்போது நினைக்கிறாரோ அப்போது, ஒராண்டு திருநங்கையாக வாழ்வான் என ஊர்வசி சாபத்தை மாற்றி அமைத்தாள்.
உத்தர குமாரனின் தேரோட்டியாகப் பிருகன்னளை
ஓராண்டு தலைமறைவு வாழ்க்கையில், பாண்டவர்கள் மத்சய நாட்டில் ஒளிந்திருப்பதாகக் கருதிய துரியோதனன் பீஷ்மர், துரோணர், கர்ணன் மற்றும் அஸ்வத்தாமன் தலைமையில் பெரும் படை திரட்டிக் கொண்டு, விராட நாட்டைத் தாக்கி பாண்டவர்களை வெளிக் கொணர, விராட நாட்டின் எல்லைப்புறங்களில் உள்ள ஆநிரைகளை கவர்ந்து சென்றனர்.
கௌரவர்களை விரட்டி அடித்து, ஆநிரைகளை மீட்கப் புறப்பட்ட விராடனின் மகன் இளவரசன் உத்தரனின் தேரோட்டியாகப் பிருகன்னளை சென்றார். போரில் உத்தரகுமாரன் தேரோட்ட, பிருகன்னளை ஆயுதமேந்தி கௌரவர்களை எதிர்த்துப் போரிட்டார். போரின் முடிவில் கௌரவப் படைகள் தோற்று அத்தினாபுரம் ஓடியது.
பிருகன்னளை உத்தரையை மருமகளாக ஏற்றல்
போரின் முடிவில் தான் பிருக்ன்னளை அல்ல, அருச்சுனன் என்று வெளிக்காட்டி, விராட அரசவையில் சைரந்திரி எனும் பெயரில் பட்டத்தரசியின் பணிப் பெண்னாக பணிபுரிபவள் திரௌபதி என்றும், விராடனின் சொக்கட்டான் ஆடும் கங்கன் தருமர் என்றும் மற்றும் அரசவையில் பணியாற்றும் வீமன், நகுலன் மற்றும் சகாதேவன் ஆகியோர்களைப் பற்றியும் தெரியப்படுத்தினார்.
பின்னர் விராட மன்னர், உத்தரையை அருச்சுனனுக்குத் திருமணம் செய்து தர எண்ணினார். உத்தரை தன்னிடம் ஆடல், பாடல் படித்த மாணவி என்பதால் உத்தரையைத் திருமணம் செய்து கொள்ள இயலாது என அருச்சுனன் கூறினார். இறுதியாக அருச்சுனன் மகன் அபிமன்யுக்கு உத்தரையை திருமணம் செய்து வைத்தனர்.
மேற்கோள்கள்
பகுப்பு:மகாபாரதக் கதை மாந்தர்கள்
அன்னா அக்மதோவா
அன்னா அக்மதோவா 1889 இல் பிறந்த ரஷ்யக் கவிஞர். நிக்கோலாய் குமிலியோவ் என்ற கவிஞரைக் காதலித்து, 1910 இல் திருமணம் செய்தார்; 1916 இல் இருவரும் பிரிந்தனர். எதிர்ப்புரட்சியாளர் என்ற தவறான குற்றச்சாட்டில் 1921 இல் குமிலியோவ் சுட்டுக் கொல்லப்பட்டார். 1912 இல் முதலாவது கவிதை நூலான 'மாலைப்பொழுது' வெளிவந்தது; 1914 இல் 'மணிகள்' என்ற இரண்டாவது தொகுப்பு வெளியானது. 1935 - 40 ஆம் ஆண்டுகளில் எழுதப்பட்ட 'இரங்கற்பா' நெடுங்கவிதை மிக முக்கியமான படைப்பாகும். 'யுனெஸ்கோ' நிறுவனம், 1989 ஆம் ஆண்டினை 'அக்மதோவா ஆண்டு' எனப் பிரகடனப்படுத்தியது. இருபதாம் நூற்றாண்டின் மாபெரும் உலகக் கவிஞரில் ஒருவராக அக்மதோவா கருதப்படுகிறார். 1966 இல் மரணமடைந்தார்.
பகுப்பு:1889 பிறப்புகள் பகுப்பு:உருசிய எழுத்தாளர்கள் பகுப்பு:1966 இறப்புகள்
கனம் கோர்ட்டார் அவர்களே (திரைப்படம்)
கனம் கோர்ட்டார் அவர்களே 1988 இல் வெளிவந்த தமிழ்த் திரைப்படமாகும். சத்யராஜ் நடித்த இப்படத்தை மணிவண்ணன் இயக்கினார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்பகுப்பு:இந்தியத் தமிழ்த் திரைப்படங்கள் பகுப்பு:மணிவண்ணன் இயக்கிய திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:அம்பிகா நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள்
ஹர்ஷவர்தனர்
thumb|right|200px|ஹர்சரின் பேரரசு
ஹர்ஷர் அல்லது ஹர்சவர்தனர் (हर्षवर्धन) (590–647) வட இந்தியாவை 40 வருடங்கள் வரை ஆண்ட ஒரு இந்தியப் பேரரசர். இவருடைய தந்தை பிராபாகரவர்தனர். இவருடைய அண்ணன் ராஜ்யவர்தனர் தானேஸ்வரத்தின் அரசர். இவர் தன் ஆட்சியின் உச்சத்தில் பஞ்சாப், வங்காளம், ஒரிசா, சிந்து கங்கைச் சமவெளி முழுவதையும் ஆண்டு வந்தார். தெற்கே நர்மதை நதி வரை இவருடைய ஆட்சி இருந்தது.
கி பி ஆறாம் ஆறாம் நூற்றாண்டில் வட இந்தியா முழுதும் குப்த பேரரசு வீழ்ச்சிக்குப்பின் சிறு சிறு குடியாட்சிகளாகவும் குறுநில மன்னராட்சிகளாகவும் இருந்து வந்தது. இந்தக் குறுநில மன்னர்கள் கி.பி 606 ஹர்ஷரை அவருடைய 16ஆவது வயதில் அரசராக முடிசூட்டினர்.. ஹர்ஷர் தனது பேரரசை மேற்கில் பஞ்சாப் முதல் கிழக்கில் வங்காளம் வரை விரிவு படுத்தினார்.
ஹர்சரின் மூதாதையர்
ஹர்சரின் முன்னோர்களின் தோற்றம் பற்றிய தகவல்கள் மிகவும் குறைவு. இதனால் அவர்களுடைய வரலாறு தெளிவாக இல்லை. ஹர்சரின் அவையில் சமஸ்கிருதப் புலவராக இருந்த பாணபட்டர் (Banabhatta) என்பவருடைய கூற்றுப்படி, தானேசர் என்று இன்று வழங்கும், ஸ்தானேஸ்வர் என்னும் அரசை நிறுவி அதனை ஆண்டுவந்த புஷ்பபூதி என்பவனுடைய வழித்தோன்றலே ஹர்சா. தானேசுவரம் தொன்மையான இந்து யாத்திரை மையமும், 51 சக்திபீடங்களில் ஒன்றாகக் கருதப்படுவதுமான இவ்விடம் இன்று அரியானா மாநிலத்தில் புதிதாக அமைக்கப்பட்ட குருச்சேத்திரம் என்னும் நகருக்கு அண்மையில் ஒரு சிறு நகரமாக உள்ளது.
புஷ்பபூதி என்னும் பெயர் ஹர்சரின் முன்னோர்களைப் பற்றிய ஆய்வில் ஒரு முக்கிய சான்றாகக் கொள்ளப்படுகிறது. குஜராத் மாநிலத்தில் உள்ள குண்டா என்னுமிடத்தில் காணப்பட்ட கி.பி 181 ஆம் ஆண்டைச் சேர்ந்த கல்வெட்டு ஒன்றும் இது தொடர்பில் முக்கியமானதாகக் கருதப்படுகிறது. இக் கல்வெட்டு, ஹரியானாப் பகுதியை முன்னர் ஆண்டு வந்த யௌதேயர்களைத் தோற்கடித்த முதலாம் ருத்திரதாமன் என்பவனுடைய மரபில் வந்த முதலாம் ருத்திரசிம்மன் என்பவனுடைய தளபதியாக இருந்த ருத்திரபூதி என்பவனைப் பற்றிக் குறிப்பிடுகிறது.
புகழ் பெற்ற சீனப் பயணியான சுவான்சாங் என்பவர் ஹர்சா ஒரு வைசியன் எனக் குறிப்பிட்டுள்ளார். ஆனால் அவன் மரபின் தோற்றம் பற்றி எதுவும் கூறவில்லை. அக்காலத்து இந்தியச் சாதிகளைப் பற்றிய சிறப்பான அறிவைப் பெற்றிருந்தவரான சுவான்சாங், அரசர்கள் பொதுவாக சத்திரியர்கள் என்பதைத் தெளிவாகவே அறிந்திருந்தார் எனினும் ஹர்சாவை வைசியனாகக் குறிப்பிட்டிருப்பது இது வழமைக்கு மாறானது என்பதனாலாக இருக்கலாம். எனினும், முடிசூட்டு விழாவின்போது ஹர்சா ராஜபுத்திரன் என்னும் பட்டத்தை ஏற்றுக் கொண்டான்.
முடிசூட்டல்
கி.பி ஏழாம் நூற்றாண்டின் தொடக்கத்தில் நரவர்த்தனர் என்பவரால் இந்த வம்சம் நிறுவப்பட்டது, அவரை தொடர்ந்து ஆதித்யவர்த்தனரும்,பிரபாகவர்த்தனரும் ஆட்சி செய்தனர்,பிரபாகவர்த்தனரின் மறைவுக்கு பின்னர் இராஜ்ய வர்த்தனர் அரியனை ஏறினார்
அதை அறிந்த ராஜ்யவர்த்தனர் தேவகுப்தன் மீது போர் தொடுத்து வெற்றியும் பெற்றான். அதன் பின் சில சூழ்ச்சியால் ராஜ்யவர்தனர் சசாங்கனால் கொல்லப்பட்டான்
ஆட்சி முறை
அதுவரை தானேசுவரத்தை தலைநகராக கொண்டு தான் அனைவரும் ஆட்சி செய்து வந்தனர்,ஆனால் ஹர்சர் கன்னோசியையும் அதனுடன் இனைத்து மாபெறும் சாம்ராச்சியத்தை உருவாக்களானான்.
மிகப்பெரிய பேரரசு பரந்து விரிந்திருந்ததனால்,ஆட்சி செய்ய கடினமாய் இருந்தது,அதனால் சிற்றரசர்களை அச்சுறுத்தவும், உள்நாட்டுக் குழப்பங்களை தீர்க்கவும் ஒரு மிகப் பெரிய படையை 60,000 யானைகளையும், 1,00,000 குதிரைகளையும் வாங்கி உருவாக்கலானான் என்று குறிப்புகளில் உள்ளது
படைபலம் மட்டுமன்றி நட்பையும் பெருக்கலானார், அசாம் நாட்டு மன்னன் பாஸ்கர வர்மனிடம் தீவிர நட்பு பாராட்டலானார்.
அது மட்டுமன்றி அண்டை தேசங்களுடன் நட்பு பாராட்டி வாணிபத்தைப் பெருக்க முயன்றார், அதற்கு சீன தேசத்திற்கு தன் தூதுவரை அனுப்பி நட்பு பாராட்டினார் ஹர்சர்
மாநிலங்கள் புக்திகள் என்று அழைக்கப்பட்டன, புக்திகள் விஷயம் அல்லது மாவட்டங்களாக பிரித்து நிர்வாகம் செய்தான்.
ஹர்சரின் சமயம்
தொடக்கத்தில் தீவிர சிவபக்தராக இருந்தவர் ஹர்சர் என்றும், யுவான் சுவாங் தெரிவித்த புத்த மத கொள்கைகளாலும், சகோதரி ராஜ்யஸ்ரீயாலும் இவர் புத்த மதத்தைத் தழுவலானார்
புத்த சமயத்தை இவர் தழுவினாரே அன்றி ஏனைய சமய மக்களையும் கனிவோடு கவனித்தார், கட்டாய மதமாற்றம் போன்றவைகளை வெறுத்தார்
தலைநகர் கன்னோசி
வடஇந்தியாவின் முக்கிய நகரமாகி புத்தர் காலத்து பாடலிபுத்திரத்தின் இடத்தை பிடித்தது ஹர்சரின் தலைநகர் கன்னோசி, 10,000 க்கும் மேற்பட்ட இரு புத்த சமய துறவிகள் இங்கு வாழ்ந்து வந்தனர்
பிற மத கோவில்களும் இருநூற்றுக்கும் மேல் இருந்ததாகவும் தெரிகிறது, நன்கு திட்டமிடப்பட்ட வீதிகளும்,பூங்காக்களும்,புத்த மடங்களும் கன்னோசியை அலங்கரித்தது
யுவான் சுவாங்கும் நாலந்தா பல்கலைகழகமும்
ஹர்சர் சீனாவடன்  நெருங்கிய நட்பு பூண்டமையால்,சீன நாட்டு யுவான் சுவாங்கை வரவேற்று உபசரித்தார், யுவானுக்கு ஹர்சரின் ஆட்சி முறையும் போர் திறமையும் மிகவும் பிடித்து விட்டது
ஹர்சரின் காலத்தில் மிகப்பெரும் தொகை மானியமாக நாலந்தா பல்கலைக்கு வழங்கப்பட்டு வந்தது
பல்கலையின் உயர்ந்த கட்டிடங்கள்,போதனா முறைகள் ஆகியன புத்த சமயத்திற்கே உரித்தான புகழாகும்
ஹர்சர் காலத்து இலக்கியம்
ஹர்ச சரிதத்தையும் காதம்பரி போன்ற அற்புத நூல்களை படைத்த பாணபட்டர் ஹர்சரின் நெருங்கிய நண்பர் ஆதலால் இவரின் இலக்கிய ஆர்வம் இதிலிருந்தே தெரிகிறது
மேலும் ஹர்சரே ஒரு சிறந்த நாடகாசிரியர் ஆவார்; நாகானந்தம், பிரியதர்ஷிகா, இரத்தினாவலி ஆகியன இவரே எழுதிய நாடகங்கள்
நாடக ஆசிரியர்
இவர் நாகானந்தம், ரத்னாவளீ, ப்ரியதர்சிகா என்ற மூன்று சமஸ்கிருத நாடகங்களை இயற்றியுள்ளார். இவை மன்னரின் அவைப் புலவர்களான பாணபட்டர் முதலியோரால் எழுதப்பட்டவை என்றும் ஒரு கருத்து உண்டு. இந்த நாடகங்களுக்கு சமசுகிருத இலக்கியத்தில் முக்கியப்பங்கு உண்டு. 12-வது நூற்றாண்டில் இருந்த ஸ்ரீஹர்ஷர் (நைஷதம் என்ற பெருங்காப்பியத்தை இயற்றியவர்) வேறு, இவர் வேறு.
மறைவும் பேரரசின் சிதைவும்
நாற்பதாண்டு காலம் மிகப் பெரிய சாம்ராச்சியத்தை நடத்திய ஹர்சவர்த்தனர் கி.பி 647 வாக்கில் மறைந்தார் என தெரிகிறது
ஹர்சரின் மறைவுக்கு பிறகு அவருக்குக் கீழிருந்த சிற்றரசர்கள் தங்கள் எல்லைகளைப் பெருக்கி கொண்டனர், அசாம் மன்னன் பாஸ்கர வர்மனும் நகரங்களைப் பிடித்துக் கொண்டான், இதனால் மிகப்பெரிய சாம்ராச்சியம் முடிவுக்கு வந்தது
குறிப்புகள் :
வெளி இணைப்புகள்
பகுப்பு:இந்தியப் பேரரசர்கள் பகுப்பு:இந்திய வரலாறு பகுப்பு:இந்தியப் பௌத்தர்கள்
ஆண்ட்ராய்டு பை
ஆண்ட்ராய்டு பை (Android Pie) என்பது ஆண்ட்ராய்டு இயக்க முறைமையின் ஏழாவது பெரிய பதிப்பு மற்றும் பதினாறாவது ஆண்ட்ராய்டு இயக்கு தளப் பதிப்பாகும்.
வரலாறு
இதன் முதன் அறிவிப்பினை கூகுள் நிறுவனம் மார்ச் 7, 2018 இல் அறிவித்தது. அன்றே இதன் மேம்பாட்டாளர் பதிப்பு வெளியிடப்பட்டது. இதன் இரண்டாவது பதிப்பு மே 8, 2018 இல் வெளியிடப்பட்டது. இது ஆல்பா சோதனைபதிப்பாக கருதப்பட்டது. இதன் மூன்றாவது பதிப்பு மற்றும் இரண்டாவது ஆல்பா பதிப்பானது சூன் 6, 2018 இல் வெளியானது. பின்பு நான்காவது பதிப்பு மற்றும் மூன்றாவது ஆல்பா பதிப்பு சூலை 2, 2018 இல் வெளியானது. ஆண்ட்ராய்டு பை ஆனது சூலை 25, 2018 இல் வெளியானது.
சான்றுகள்
பகுப்பு:ஆண்ட்ராய்டு பதிப்புகள்
திருமாக்கூடல் நரசிபுரம்
திருமாக்கூடல் நரசிபுரம் (Tirumakudalu Narasipura or Tirumakūḍalu Narasīpura) (கன்னடம்): ತಿರುಮಕೂಡಲು ನರಸೀಪುರ) இந்தியாவின் கர்நாடகா மாநிலத்தின் கோயில் நகரம் எனப்பெயரெடுத்த இந்நகரத்தை டி. நரசிபுரா என்றும் அழைப்பர். இது மைசூர் மாவட்டத்தின்  திருமாக்கூடல்நரசிபுரம் வருவாய் வட்டத்தின் நிர்வாகத் தலைமையிட நகரமும், பேரூராட்சியும் ஆகும். இந்நகரத்தில் காவேரி ஆறு, கபினி ஆறு மற்றும்  சப்திகா ஏரியில் கலப்பதால் இந்நகரத்திற்கு திருமாக்கூடல்நரசிபுரம் எனப்பெயராயிற்று. இவ்வூரில் புராதன குஞ்ச நரசிம்மர் கோயில்  அமைந்திருப்பதால் இவ்வூருக்கு நரசிபுரம் எனப்பெயராயிற்று.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 11 வார்டுகள் திருமாக்கூடல் நரசிபுரம் பேரூராட்சியின் மொத்த மக்கள் தொகை 9,980  ஆகும். மக்கள் தொகையில் ஆண்கள் 4,998 மற்றும்  பெண்கள் 4,982  ஆக உள்ளனர். பாலின விகிதம் 1000 ஆண்களுக்கு 997 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 985 (9.87 %)  ஆகும். சராசரி எழுத்தறிவு 77.59 % ஆகும். இதன் மக்கள் தொகையில் இந்துக்கள் 91.65%, இசுலாமியர்கள் 6.77%, சமணர்கள் 1.30% மற்றும் பிற சமயத்தினர் 0.27% ஆக உள்ளனர்.
அமைவிடம்
திருமாக்கூடல் நரசிபுரம் பேரூராட்சி மைசூருக்கு தென்கிழக்கே 29 கிலோ மீட்டர் தொலைவிலும், பெங்களூரிலிருந்து 130 கிலோ மீட்டர் தொலைவிலும் அமைந்துள்ளது. இதனருகே அமைந்த தொடருந்து நிலையம் நஞ்சன்கூட்டில் அமைந்துள்ளது.
வெளி இணைப்புகள்
பகுப்பு:மைசூர் மாவட்டத்திலுள்ள ஊர்களும் நகரங்களும் பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:மைசூர் மாவட்டம்
பாகிஸ்தானில் இந்து சமயம்
பாக்கித்தான் நாட்டு மொத்த மக்கள் தொகையில் 2% மட்டுமே இந்து சமயத்தவர் ஆவார். 1998ம் ஆண்டு மக்கள் தொகை கணக்கெடுப்பின்படி, பாகிஸ்தானில் இசுலாமிய சமயத்திற்கு அடுத்த பெரிய சமயம் இந்து சமயம் ஆகும். சிந்து மாகாணத்தில் மட்டும் அதிக அளவில் இந்துக்கள் வாழ்கின்றனர். பாகிஸ்தானிய இந்துக்கள் சிந்தி, சராய்கி, குஜராத்தி மற்றும்  பஞ்சாபி மொழிகளை பேசுகின்றனர்.
பண்டைய வரலாறு
மகாபாரத இதிகாச காலத்தில், தற்கால பாகிஸ்தானின் பெரும் பகுதிகள், இந்துக்களின் சிந்து இராச்சியம் மற்றும்  சௌவீர இராச்சியங்கள் ஆண்டன.
பண்டைய வரலாற்றுக் காலத்தில், தற்கால பாகிஸ்தானின் பெரும் பகுதிகள், இந்துக்களின் குப்தப் பேரரசு போன்ற அரசுகள் ஆட்சி செலுத்தியது. பின்னர் இராய் வம்சத்தவர்கள் (கி பி 416 – 644), இந்து சாகி வம்சத்தவர்கள் (கி பி 500 – 1010/1026),  பிராமண வம்சம் (கிபி 641 – 725) போன்ற இந்து அரச குலத்தினர் ஆண்டனர்.
மக்கள்தொகை பரம்பல்
1947ல் இந்தியப் பிரிவினைக்குப் பின்னர், புதிதாக நிறுவப்பட்ட பாகிஸ்தான் நாட்டின் மேற்கு பாகிஸ்தானிலிருந்து 4.7 மில்லியன் இந்து மற்றும் சீக்கிய மக்கள் இந்தியாவிற்கு புலம்பெயர்ந்தனர். 1998ம் ஆண்டின் மக்கள் தொகை கணக்கெடுப்பின்படி, பாகிஸ்தான் 2.5 மில்லியன் இந்து மக்கள் தொகை கொண்டிருந்தது. சிந்து மாகாணத்தில் மிக அதிக அளவில் இந்துக்கள் வாழ்கின்றனர்.
1951ல் பாகிஸ்தானின் இந்து மக்கள் தொகையானது, மேற்கு பாகிஸ்தானில் 1.60% ஆகவும்; கிழக்கு பாகிஸ்தானில் 22.05% ஆக இருந்தது. 1997ல் பாகிஸ்தான் மக்கள் தொகையில், இந்து மக்கள் தொகை 1.60% ஆக நீடித்தது.
ஆனால் பாகிஸ்தானிலிருந்து பிரிந்த வங்காள தேசத்தில் இந்து மக்கள் தொகை 10.2% ஆக குறைந்தது.
1998ம் ஆண்டின் பாகிஸ்தான் மக்கட்தொகை கணக்கெடுப்பின்படி, பாகிஸ்தான் மக்கள் தொகையில், இந்து மக்கள் தொகை 1.60% ஆக இருந்தது. சிந்து மாகாணத்தின் மக்கள் தொகையில் இந்துக்கள் 6.25% ஆக இருந்தனர்.
1998ம் ஆண்டின் மக்கள் தொகை கணக்கெடுப்பின்படி, இந்து சமய மக்கள் தொகை 3 மில்லியனாக இருந்தது.
பாகிஸ்தானில் இறுதியாக நடைபெற்ற தேர்தலின் போது, தேர்தல் ஆணையத்தின் வாக்காளர் பட்டியலில் 1.49 மில்லியன் இந்து சமய வாக்காளர்கள் இருந்தனர். அவர்களில் 1.39 மில்லியன் வாக்காளர்கள் சிந்து மாகாணத்தில் இருந்தனர்.
இந்து சமயம் மற்றும் சுதந்திரம்
1947ல் பாகிஸ்தான் நாடு உருவான போது, பிணைக் கோட்பாடு கொள்கை முன்னிறுத்தப்பட்டது. அக்கோட்பாட்டின்படி, பாகிஸ்தானிய இந்து சிறுபான்மையினருக்கு, இந்தியாவில் வாழும் இசுலாமியர்களுக்கு அளிக்கப்படும் சிறுபான்மையினருக்கான சிறப்புத் தகுதிகள் போன்று, பாகிஸ்தானிய இந்து சிறுபான்மையினருக்கு வழங்கப்படும் என பாகிஸ்தானிய அரசு அறிவித்தது. ஆனால் பாகிஸ்தானின் இரண்டாம் பிரதம அமைச்சர் குவாஜா நசிமுத்தீன், பிணைக் கோட்பாடு தத்துவத்தை ஏற்கவில்லை.
"I do not agree that religion is a private affair of the individual nor do I agree that in an Islamic state every citizen has identical rights, no matter what his caste, creed or faith be."
சமய, சமூக மற்றும் அரசியல் நிறுவனங்கள்
இந்துக்கள் புனித நதியாகப் போற்றும் சிந்து ஆற்றில் குளித்து வழிபடுவதற்கு, ஆண்டுதோறும் பாகிஸ்தானிய இந்துக்களுடன், இந்திய இந்துக்களும் சிந்து மாகாணம் மற்றும் பஞ்சாப் மாகாணங்களுக்குச் செல்வர்.
1940ல் தற்கால இந்தியப் பகுதியின் வாழ்ந்த முஸ்லீம்கள் தாக்கப்படுவதை கண்டித்து, தற்கால பாகிஸ்தானிய பகுதிகளில் வாழ்ந்த பெரும்பாலான இந்துக்கள் கொல்லப்பட்டதுடன், இந்து சமய கோயில்களும் இடிக்கப்பட்டது. கராச்சி இந்து ஜிம்கானா கிளப், பாகிஸ்தானிய இந்துக்களின் சமூக நலனிற்கு பாடுபடுகிறது. இன்றும் கராச்சியில் உள்ள சில கோயில்களில் கராச்சி சுவாமி நாராயணன் கோயில், இந்துக்களின் புகழிடமாக உள்ளது.
பாகிஸ்தானின் மாநில சட்டமன்றங்கள், பாகிஸ்தான் தேசிய சபை (கீழவை), பாகிஸ்தான் செனட் சபை (மேலவை) ஆகியவைகளில் இந்துக்களுக்கு தனி இட ஒதுக்கீடு வழங்கப்பட்டுள்ளது.
பாகிஸ்தான் இந்து பஞ்சாயத்து, பாகிஸ்தான் இந்து சபை மற்றும் பாகிஸ்தானி இந்து நலச் சங்கம் போன்ற இந்து அமைப்புகள், பாகிஸ்தானிய இந்துக்களின் சமூக, பொருளாதார, சமய முன்னேற்றங்களுக்கு செயல்படுகிறது.
பாகிஸ்தானிய அரசு அமைத்துள்ள சிறுபான்மையோர் ஆணையம், இந்துக்கள் உள்ளிட்ட சமயச் சிறுபான்மை சமூகத்தினர் நலனில் அக்கறை கொண்டுள்ளது. பிப்ரவரி 2016ல் சிந்து மாகாண சட்டமன்றத்தில், இந்து சமய திருமணச் சட்ட மசோதாவிற்கு ஒப்புதல் வழங்கப்பட்டது. இத்திருமண சட்ட மசோதாவில் இந்து சமயத்தினரின் திருமணங்கள் பதிவு செய்தல், திருமண விலக்கு, ஆகியவற்றிக்கு சட்டபூர்வ தகுதி கிடைக்கிறது. செப்டம்பர் 2016ல் பாகிஸ்தான் தேசிய சபையில் இந்து திருமணச் சட்ட மசோதா நிறைவேற்றப்பட்டது. பிப்ரவரி 2017ல் பாகிஸ்தான் மேலவையும் இந்து திருமணச் சட்ட மசோதா நிறைவேற்றியுள்ளது. மார்ச் 2017ல் பாகிஸ்தானில் இந்து திருமணச் சட்டம் நடைமுறைக்கு வந்தது.
இந்துகளுக்கு எதிரான பாகுபாடுகள்
இந்தியாவில் பாபர் மசூதி இடிப்பிற்கு பிறது, பாகிஸ்தானில் உள்ள பெரும்பாலன இந்துக் கோயில்கள் இசுலாமிய தீவிரவாதக் கும்பல்களால் சிதைத்து அழிக்கப்பட்டது.
வெளி இணைப்புகள்
* பகுப்பு:நாடுகள் வாரியாக இந்து சமயம் பகுப்பு:பாக்கித்தான்
மாதிரிமங்கலம் லெட்சுமி நாராயணபெருமாள் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆரேண்டல்ஸ்ஃபெல்ட்டெட்
ஆரேண்டல்ஸ்ஃபெல்ட்டெட் (Arendalsfeltet) என்பது நார்வே நாட்டிலுள்ள ஒரு புவியியல் மாகாணமாகும். இது ஆரேண்டல்(Arendal) எல்லைகளுக்குள் அமைந்த ஆஸ்ட்-அக்டெர்(Aust-Agder) மாவட்டத்தில் ஃபெவிக்(Fevik) மற்றும் டெடெஸ்ட்ரண்ட்(Tvedestrand)க்கு இடையில் அமைந்துள்ளது. இங்கு இரும்புத் தாது படிமங்கள் அமைந்துள்ளதால் இந்த இடம் அறியப்படுகிறது.
முதன்முதலில் 1585ஆம் ஆண்டு ஆரேண்டல்ஸ்ஃபெல்ட்டெட்டிலிருந்து இரும்புத் தாது பிரித்தெடுக்கப்பட்டது. சுரங்கத் தொழிலானது 1975 வரை தொடர்ந்தது. இங்கு கிடைக்கும் இரும்புத் தாது உயர்ந்த தரம் வாய்ந்ததாக இருந்தது. பழைய நார்வேயின் இரும்பு வேலைகளுக்கு இந்த இரும்புத் தாது அதிகம் தேவைப்பட்டது. அவர்கள் பயன்படுத்திய இரும்பு தாதுக்களில் மூன்றில் இரண்டு பங்கு ஆரேண்டல்ஸ்ஃபெல்ட்டெட்டிலிருந்து வந்தவையாகும்.
மேற்கோள்கள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள் பகுப்பு:நோர்வேயின் புவியியல்
தோனெத்ஸ்க் மாகாணம்
தோனெத்ஸ்க் (ஆங்கிலம்: Donetsk Oblast) என்பது உக்ரைன் நாட்டின் கிழக்கில் உள்ள அதிக மக்கள் தொகை கொண்ட ஒரு மாகாணம் ஆகும். இதில் சுமார் 4.5 மில்லியன் மக்கள் வசிக்கின்றனர். தோனெத்ஸ்க் அதன் நிர்வாக மையமாகவும் விளங்குகிறது. வரலாற்று ரீதியாக, இப்பகுதி டான்பாஸ் பிராந்தியத்தின் ஒரு முக்கிய பகுதியாகும். நவம்பர் 1961 வரை, ஜோசப் ஸ்டாலினின் நினைவாக இதற்கு "ஸ்டாலினோ" என்று பெயரிடப்பட்டதால், அது ஸ்டாலினோ மாகாணம் என்ற பெயரைக் கொண்டிருந்தது.
நிர்வாக பிரிவுகள்
மாகாணம் முதன்மையாக 18 மாவட்டங்கள் மற்றும் அதற்குச் சமமான அந்தஸ்துள்ள 28 நகராட்சிகள் ஆகியவற்றைக் கொண்டுள்ளது. மாகாண நிர்வாக மையமான தோனெத்ஸ்க் அமைந்துள்ளது.
புள்ளி விவரங்கள்
2013 ஆம் ஆண்டில் தோனெத்ஸ்க் மாகாணத்தின் மக்கள் தொகை 4.43 மில்லியனாக இருந்தது, இது ஒட்டுமொத்த உக்ரேனிய மக்கள்தொகையில் 10% ஆகும், இது நாட்டின் அதிக மக்கள் தொகை கொண்ட மற்றும் அதிக மக்கள் தொகை கொண்ட பிராந்தியமாகவும் அமைந்தது. பல பெரிய தொழில்துறை நகரங்கள் மற்றும் அவற்றைச் சுற்றியுள்ள ஏராளமான கிராமங்கள் இருப்பதால் அதிக அளவிலான மக்கள் தொகை பெருக்கம் ஏற்பட்டுள்ளது. 2004 அதிபர் தேர்தலின் போது, விக்டர் யானுகோவிச்சின் அரசியல் ஆதரவாளர்கள் தங்கள் வேட்பாளரின் தேர்தல் அங்கீகரிக்கப்படாவிட்டால் தோனெத்ஸ்க் மற்றும் அண்டை நாடுகளுக்கு சுயாட்சி கோருவதாக அச்சுறுத்தினர். இருப்பினும், அதிகாரப்பூர்வ நடவடிக்கைகள் எதுவும் இதுவரை மேற்கொள்ளப்படவில்லை.
2001 உக்ரேனிய தேசிய மக்கள் தொகை கணக்கெடுப்பில், தோனெத்ஸ்க் மாகாணத்தில் உள்ள இனக்குழுக்கள்: உக்ரேனியர்கள் - 2,744,100 (56.9%), உருசியர்கள் - 1,844,400 (38.2%), போன்டிக் கிரேக்கர்கள் - 77,500 (1.6%), பெலாரசியர்கள் - 44,500 (0.9%), மற்றவர்கள் (2.3%) என்ற அளவில் உள்ளனர். 2001 ஆம் ஆண்டு மக்கள் தொகை கணக்கெடுப்பின்படி : உருசிய - 74.9%, உக்ரேனிய - 24.1% இங்கு  பேசப்படும் மொழிகள் ஆகும் இம்மாகாணத்தில் நாட்டின் 21% முஸ்லிம்களும் உள்ளனர்.
தொழில்
தோனெத்க் மாகாணம் உக்ரேனில் ஒரு அரை நிலக்கரி, முடிக்கப்பட்ட எஃகு, கோக், வார்ப்பிரும்பு மற்றும் எஃகு உற்பத்தியை உள்ளடக்கியது. இரும்பு உலோகம், எரிபொருள் தொழில் மற்றும் மின் தொழில் ஆகியவை தொழில்துறை உற்பத்தியின் கட்டமைப்பில் அதிகம் தேவைப்படுகிறது. சுதந்ததிரமான நிலையில் சுமார் 882 தொழில் நிறுவனங்களும் 2,095 சிறு தொழில் நிறுவனங்கள் உள்ளன.
வேளாண்மை
1999 ஆம் ஆண்டில், மொத்த தானிய விளைச்சல் சுமார் 999.1 ஆயிரம் டன், சர்க்கரைவள்ளிக் கிழங்கு - 27.1 ஆயிரம் டன், சூரியகாந்தி விதைகள் - 309.4 ஆயிரம் டன், மற்றும் உருளைக்கிழங்கு - 380.2 ஆயிரம் டன் உற்பத்தி செய்யப்பட்டுள்ளன. மேலும், 134.2 ஆயிரம் டன் இறைச்சி, 494.3 ஆயிரம் டன் பால் மற்றும் 646.4 மில்லியன் முட்டைகள் உற்பத்தி செய்யப்பட்டுள்ளன. 1999 ஆம் ஆண்டின் தொடக்கத்தில் 2108 பண்ணைகள் இருந்தன.
காலநிலை
தோனெத்ஸ்க் மாகாணத்தின் காலநிலை பெரும்பாலும் கண்டம் சார்ந்ததாகும், இது வெப்பமான கோடைகாலங்கள் மற்றும் மாறக்கூடிய பனியுடன் கூடிய குளிர்காலம் ஆகியவற்றால் வகைப்படுத்தப்படுகிறது. கிழக்கு மற்றும் தென்கிழக்கு வலுவான காற்று, அதிக வெப்பநிலை மற்றும் பலத்த மழை ஆகியவை கோடையில் பொதுவானவை. சராசரி ஆண்டு மழையளவு 524 மிமீ ஆகும்
தாதுக்கள்
இங்கு காணப்படும் அடிப்படை தாதுக்கள்: நிலக்கரி (இருப்பு - 25 பில்லியன் டன்), பாறை உப்பு, சுண்ணாம்பு கார்பனேட், பொட்டாசியம், பாதரசம், கல்நார் மற்றும் கிராஃபைட். இப்பகுதியில் வளமான கரிசல் நிலமும் நிறைந்துள்ளது.
சுற்றுலா இடங்கள்
இப்பகுதியில் பொழுதுபோக்குக்கான பல இடங்கள் உள்ளன. மிதமான காலநிலையைக் கொண்டுள்ள அசோவ் கடலின் கடற்கரை, நோய் தீர்க்கும் மண், தாதுக்களின் வளங்கள் காரணமாக, இங்கு ஏராளமான பொழுதுபோக்கு மையங்கள் அமைந்துள்ளன. மேலும் பல விடுமுறை விடுதிகளும் இங்கு அமைந்துள்ளன.
குறிப்புகள்
பகுப்பு:Coordinates on Wikidata பகுப்பு:உக்ரைன் பகுப்பு:உக்ரைனின் மாகாணங்கள்
மத்திய நேரடி வரிகள் வாரியம்
மத்திய நேரடி வரிகள் வாரியம் (CBDT) என்பது இந்தியாவின் நேரடி வரிச் சட்டத்தை அமல்படுத்தும் பொறுப்பில் உள்ள அரசு நிறுவனமாகும். இது நிதி அமைச்சகத்தின் கீழ் உள்ள வருவாய் துறையின் ஒரு பகுதியாகும். இது 1963இல் நிறுவப்பட்டது. மத்திய நேரடி வரிகள் வாரியமானது தலைவர் மற்றும் 6 உறுப்பினர்களைக் கொண்டது. மத்திய நேரடி வரிகள் வாரியம் வருமான வரி, நிறுவன வரி, செல்வ வரி மற்றும் மூலதன ஆதாய வரிகளை பொதுமக்களிடமிருந்து நேரடியாக வசூலிக்கிறது. இவ்வாரியத்தின் கீழ் வருமான வரித் துறை மற்றும் வருமான வரி விசாரணை தலைமை இயக்குநரகம் உள்ளிட்ட 8 இயக்குநரகங்கள் செயல்படுகிறது.
வாரிய உறுப்பினர்கள்
மத்திய நேரடி வரிகள் வாரியத் தலைவரை இந்தியக் குடியரசுத் தலைவர் நியமிக்கிறார். இதன் பிற 6 உறுப்பினர்களை நிதி அமைச்சரால் நியமிக்கப்படுகிறார்கள். இதன் தலைவர் மற்றும் உறுப்பினர்களில் பெரும்பான்மையானவர்கள் இந்திய ஆட்சிப் பணி அலுவலர்கள் ஆவார். வாரிய உறுப்பினர்களின் பதவிக்காலம் மூன்று ஆண்டுகள் ஆகும்.
மேற்கோள்கள்
பகுப்பு:இந்தியாவில் வரிவிதிப்பு பகுப்பு:இந்திய அரசு அமைப்புகள் பகுப்பு:இந்திய நிதி அமைச்சகம்
இஃபாத் அரா
ஷம்சன் நஹர் இஃபாத் அரா (Shamsun Nahar Iffat Ara (ইফ্‌ফাত আরা   ), இஃபாத் அரா என்று பொதுவாக அழைக்கப்படும் இவர் ஒரு எழுத்தாளர், சமூக ஆர்வலர் மற்றும் வங்களாதேசத்தின் இலக்கிய அமைப்பாளர் ஆவார். 1950 களின் பிற்பகுதியில்  ஆசாத் உள்ளிட்ட நாட்டின் முன்னணி செய்தித்தாளில் சிறுகதைகள் எழுதி வெளியிடத் தொடங்கியபோது அவரது இலக்கிய வாழ்க்கை தொடங்கியது. இவரின் உடல் உபாதைகளையும் பொருட்படுத்தாது தொடர்ந்து எழுத்துப் பணியினை மேற்கொண்டு வருகிறார்.
வாழ்க்கை மற்றும் கல்வி
இஃபாத் அரா 1939 இல் மைமென்சிங் நகரில் மலவி குவாசி அப்துல் ஹக்கீம் மற்றும் மொசம்மத் ஹஜெரா கத்துன் ஆகியோருக்கு மகளாகப் பிறந்தார். பள்ளிகளில் சென்று கல்வி கற்பதற்காக இவர் கடுமையாகப் போராடினார். முதலில் குர்ஆனைப் படிக்க அரபு மொழியைக் கற்றுக்கொண்டார். பின்னர் அவர் ஆரம்பக் கல்விக்காக முஸ்லிம் பெண்கள் பள்ளிக்குச் சென்றார். அவளுடைய ஆரம்பக் கல்வி முடிந்ததும் அவரை உயர்கல்வி பயில இவரின் தந்தை முயற்சிக்கவில்லை. அந்த நேரத்தில், சிறுமிகளுக்கான உயர் கல்வி என்பது அவசியம் என்பது குறித்தான விழிப்புணர்வு இல்லை. கல்வியைத் தொடர தனது பெற்றோர் அனுமதிக்கவில்லை எனில் தான் தற்கொலை செய்து கொள்ளப் போவதாக மிரட்டினார், பின்னர் வித்யாமோய் அரசு மகளிர் உயர்நிலப் பள்ளியில் இவர் அனுமதிக்கப்பட்டார். ஆனால் அவர் உயர்நிலைப் பள்ளியை முடிப்பதற்குள், இளம் வழக்கறிஞரும் அரசியல்வாதியுமான அப்துல் லத்தீப் தாலுக்தர் என்பவரை மணந்தார். ஆனால் அதற்கு அடுத்த ஆண்டே இவர் மெட்ரிகுலேசன் தேர்வினை எழுதினார். பின்னர், அவர் முமினுனேசா மகளிர் கல்லூரியில் தேர்ச்சி பெற்றார். 1966 ஆம் ஆண்டில் அவர் அதே கல்லூரியில் பட்டம் பெற்றார். அதன் பின்னர் பி. எட் பட்டம் படிக்கத் தொடங்கினார்.பின்பு  அனந்த மோகன் கல்லூரியில் பெங்காலி மொழியில் முதுகலைப் பட்டம் பெற்றார்
ஆளுமை மற்றும் தத்துவம்
இவருக்கு தனது பணியே வாழ்க்கை. அவரின் வழ்க்கையே அவரின் பணி என்று வாழ்ந்தார்.இவர் பெண் சுதந்திரமாக வாழ வேண்டும் என்பதில் தெளிவான குறிக்கோளைக் கொண்டிருந்தார். ஆனால் திருமணம் என்பது பெண்களின் சுதந்திரத்தினைப் பாதிக்காது என்ற கருத்தினையும் கொண்டிருந்தார்.இவருக்கு மூன்று குழந்தைகள் உள்ளனர். இவர் இசுலாம் மதம் இசுலாம் பெண்கள் நவீன வாழ்க்கையில் வாழ்வதற்கு துணை நிற்கவில்லை எனக் கருதினார். மைமென்சிங் நகரில் உள்ள அவரது இல்லத்தில், இளம் எழுத்தாளர்கள் மற்றும் இலக்கியத் தொழிலாளர்களை ஊக்கப் படுத்துதல், தோட்டக்கலை போன்றவற்றின் மூலம் தனது ஓய்வு நேரத்தை செலவிட்டார்.
சான்றுகள்
பகுப்பு:வங்காள எழுத்தாளர்கள் பகுப்பு:வாழும் நபர்கள் பகுப்பு:1939 பிறப்புகள்
ராணா அய்யூப்
2002இல் குசராத்தில் நிகழ்ந்த முசுலிம்களுக்கு எதிரான வன்முறைத் தாக்குதல்கள் பற்றி "குசராத்து பைல்ஸ்: அனாடமி ஆப் கவர் அப்" என்னும் பெயரில் ஒரு நூல் எழுதி வெளியிட்டுள்ளார். மைதிலி தியாகி என்னும் பெயரில் ரானா அய்யூப் குசராத்தில் தங்கி, குசராத்து மாநில அரசின் அதிகாரிகளையும் காவல்துறை அதிகாரிகளையும் சந்தித்து 2002 இல் நடந்த குசராத்துக் கலவரம் தொடர்பான தரவுகளைச் சேகரித்தார்.
சான்றாவணம்
பகுப்பு:இந்தியப் பெண் ஊடகவியலாளர்கள் பகுப்பு:வாழும் நபர்கள் பகுப்பு:1984 பிறப்புகள்
நைமர்கள்
நைமர் (கல்கா மொங்கோலியம்: Найман/நைமர், "எட்டு") என்பது மங்கோலியாவில் தோன்றிய ஒரு பழங்குடியினரின் பெயர் ஆகும். இவர்கள் தற்போது கசக் நாட்டின் நடு ஜூஸ் பகுதியில் வசிக்கும் ஒரு பழங்குடியினர் ஆவர்.
உசாத்துணை
*
பாபுராஜபுரம் லெட்சுமிநாராயண பெருமாள் கோயில்
பாபுராஜபுரம் லெட்சுமிநாராயண பெருமாள் கோயில் தமிழ்நாட்டில் தஞ்சாவூர் மாவட்டம், பாபுராஜபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் லெட்சுமி நாராயண பெருமாள் சன்னதி உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமிழகத்தில் பெண்களுக்கு எதிரான வன்முறைகள்
தமிழகத்தில் பெண்களுக்கு எதிரான வன்முறை (Violence against women in Tamil Nadu) என்பது கொடுமைப்படுத்துதல், கடத்தல், வரதட்சணை தொடர்பான வன்முறை, குடும்ப வன்முறை ஆகியவற்றில் அடங்கும். 2013ஆம் ஆண்டின் முதல் ஏழு மாதங்களில் 1,130 வழக்குகளைப் பதிவு செய்த காவல்துறை, 2012ஆம் ஆண்டின் இதே காலப்பகுதியில் 860ஆக பதிவு செய்தது. உசிலம்பட்டி வட்டத்தில், 1987-88 காலப்பகுதியில் 2 வருட காலப்பகுதியில் சுமார் 6,000 பெண் குழந்தைகள் கொல்லப்பட்டனர். இது பதிவு செய்யப்பட்ட பெண் சிசுக் கொலையின் மிகப்பெரிய நிகழ்வாகும்.
பெண்களுக்கு எதிரான வன்முறைகளுக்கு ஒரு முக்கிய காரணம் திருமணமான பெண்கள் கணவர்களின் சொத்து என்ற கருதப் படுவதேயாகும். மதுபான பயன்பாடும், சமுதாயத்திலும், திரைப்படங்களிலும் பெண்களை பாலியல் பொருட்களாக சித்தரிப்பதும் முக்கிய காரணிகளாக நம்பப்படுகிறது.
பெண்களுக்கு எதிரான குற்றங்களை சமாளிக்க "அனைத்து மகளிர் காவல் நிலையங்கள்" அமைத்த முதல் இந்திய மாநிலம் தமிழ்நாடு. 2012 தில்லி கும்பல்-வல்லுறவு வழக்கில், ஒரு பெண் ஓடும் பேருந்தில் பாலியல் பலாத்காரம் செய்யப்பட்டு, அவரது மரணத்திற்கு வழிவகுத்தது. இதன் பிறகு அனைத்து பொது கட்டிடங்களிலும் மூடிய சுற்று தொலைக்காட்சியை (சிசிடிவி) நிறுவுதல் உட்பட 13 அம்ச செயல் திட்டத்தை தமிழக அரசு வெளியிட்டது. 1982ஆம் ஆண்டின் குண்டர் சட்டத்தில் குற்றவாளிகளை பதிவு செய்து, ஒரு வருடம் வரை பிணையில் வெளிவர முடியாத தக்கவைப்பை வழங்குகிறது.
வன்முறை
வன்கலவி, வரதட்சணை மரணம், துன்புறுத்தல், கடத்தல், பாலியல் துன்புறுத்தல், கணவனாலும் அவரது உறவினர்களாலும் உடல் ரீதியான தொல்லை ஆகிய குற்றங்கள் பெண்களுக்கு எதிரான வன்முறை வகைகளாகும். 2013 சனவரி முதல் சூலை வரையிலான காலகட்டத்தில், மாநில காவல்துறை 2012இல் இதே காலத்தில் 860 உடன் ஒப்பிடும்போது 1,130 வழக்குகளை பதிவு செய்தது. இதே காலகட்டத்தில் மாநிலத்தில் பாலியல் பலாத்கார வழக்குகளின் எண்ணிக்கை 436, சென்னையில் 42, விழுப்புரத்தில் 32 ,கோவையில் 11 என இருந்தது. வன்கலவியும், கடத்தல் வழக்குகளும் குறைந்துள்ளதாகவும், கணவன் மற்றும் உறவினர்களால் கொடுமை தொடர்பான வழக்குகள் 32 சதவீதம் அதிகரித்துள்ளதாகவும் காவல்துறை தெரிவித்துள்ளது. 2007ஆம் ஆண்டு தமிழ்நாடு காவல்துறையின் குற்ற அறிக்கையின்படி, பெண்களுக்கு எதிரான குற்றங்கள் தொடர்பாக மொத்தம் 6,612 வழக்குகள் காவல்துறையால் பதிவு செய்யப்பட்டன. இது 2006இல் 39 சதவீதமாக இருந்தது. இதில், கணவர் மற்றும் உறவினர்களின் கொடுமை மற்றும் துன்புறுத்தல் ஆகியவை 53 சதவீத வழக்குகளுக்கு காரணமாகும். பெண்களின் அநாகரீக பிரதிநிதித்துவம் சட்டம், குழந்தை திருமண தடை சட்டம், தமிழ்நாடு பெண்கள் தொல்லை தடை சட்டம் (திருத்தம்) சட்டம் 2002, தமிழ்நாடு பெண்கள் பாலியல் துன்புறுத்தல் சட்டம் 2000, வரதட்சணை தடைச் சட்டம் ஆகியவை தொடர்புடைய வழக்குகளுக்காக தாக்கல் செய்யப்பட்ட தொடர்புடைய சட்டங்களில் அடங்கும்.
இவ்வகைக் குற்றங்களுக்காக மாவட்டங்களில், சென்னையில் அதிகபட்சமாக 705 வழக்குகள் பதிவாகியுள்ளன. நீலகிரி மாவட்டம் 40 வழக்குகளுடன் மிகக் குறைவாக உள்ளது. 19-30 வயதிற்குட்பட்டவர்கள் அதிகபட்சமாக 62.41%ஆகவும், 15-18 வயதுக்குட்பட்டோர் 19.36%ஆகவும் 11-14 வயதுடையவ்ர்களில் 7.71%ஆகவும் உள்ளனர்.
மேலும் படிக்க
பகுப்பு:தமிழ்ச் சமூகம் பகுப்பு:தமிழ்நாட்டில் குற்றங்கள்
இராஜஸ்தான் மாவட்டப் பட்டியல்
இராஜஸ்தானின் 33 மாவட்டங்களின் பட்டியல்
பகுப்பு:இந்தியப் பட்டியல்கள் பகுப்பு:இராஜஸ்தான் மாவட்டங்கள்
கோலியாத் சிலந்தி
கோலியாத் சிலந்தி (Goliath birdeater)(தெரபோசா பிளாண்டி) தாரான்டுலா சிலந்திக் குடும்பமான தெரபோசிடேயைச் சேர்ந்தது. வடக்கு தென் அமெரிக்காவின் மழைக் காடுகளில் காணப்படும் இந்த சிலந்தியின் எடை 175 கிராம் (6.2 அவுன்ஸ்) உரையும் உடல் நீளம் 13 செ.மீ (5.1 அங்குலம்) வரையும் இருக்கும். கால் இடைவெளியில் இராட்சச வேட்டையாடும் சிலந்திக்கு அடுத்தபடியாக இது உலகின் மிகப்பெரிய சிலந்தியாகும். இது கோலியாத் பறவை உண்ணும் சிலந்தி என்றும் அழைக்கப்படுகிறது. இந்தச் சிலந்தி உருவம் மற்றும் எடையின் அடிப்படையில் உலகின் மிகப்பெரிய சிலந்தி ஆகும். ஆனால் கால் நீட்ட அளவில் இந்தச் சிலந்தி பெரிய வேட்டைக்காரச் சிலந்திக்கு அடுத்து மிகப்பெரிய சிலந்திகளில் இரண்டாவதாக உள்ளது. 18ஆம் நூற்றாண்டின் ஆரம்பக் காலத்திலிருந்து மரியா சிபிலா மெரியான் என்பவரால் "பறவையுண்ணி" என இச்சிலந்தியினை அழைக்கப்படும் நடைமுறை உள்ளது. இந்தப் பெயருக்கு ஏற்றவாறு இது சிறு பறவைகளை உண்ணுகிறது.
கல்லக்குடி
கல்லக்குடி (ஆங்கிலம்:Kallakudi), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் இருக்கும் ஒரு பேரூராட்சி ஆகும்.
கோலியாத் சிலந்தி
வாழ்விடம்
கோலியாத் பறவை உண்ணும் சிலந்தியானது வடக்கு தென் அமெரிக்காவில் உள்ள மேய்ச்சல் வனப்பகுதிகளில் காணப்படுகிறது. சுரிநாம், கயானா, பிரெஞ்சு கயானா, வடக்கு பிரேசில் மற்றும் தெற்கு வெனிசுவேலா ஆகிய இடங்களில் காணப்படுகிறது. குறிப்பாக அமேசான் மழைக்காடுகளில் காணப்படுகிறது. இந்தச் சிலந்தி சதுப்பு நிலம், ஆழமான புற்கள் உள்ள இடங்களில் வாழ்கிறது. இது ஒரு இரவு நேர உயிரியாகும்.
கல்லக்குடி
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 11,625 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். கல்லக்குடி மக்களின் சராசரி கல்வியறிவு 83% ஆகும், இதில் ஆண்களின் கல்வியறிவு 86%,  பெண்களின் கல்வியறிவு 80% ஆகும். இஃது இந்திய தேசிய சராசரி கல்வியறிவான 59.5% விட கூடியதே. கல்லக்குடி மக்கள் தொகையில் 11% ஆறு வயதுக்குட்பட்டோர் ஆவார்கள்.
கோலியாத் சிலந்தி
வாழ்க்கை சுழற்சி
கோலியாத் பெண் சிலந்தி பிற சிலந்தி இனங்களைப் போல் இனச்சேர்க்கையின் போது ஆண் சிலந்திகளை அரிதாகவே உண்ணுகின்றன. பெண் சிலந்தி 3 முதல் 6 ஆண்டுகளில் முதிர்ச்சியடைந்து விடுகிறது. பெண் சிலந்திகளின் சராசரி ஆயுட்காலம் 15 முதல் 25 வருடங்கள் ஆகும். ஆண் சிலந்திகளின் சராசரி ஆயுட்காலம் 3 முதல் 6 வருடங்கள் ஆகும். ஆண் சிலந்திகள் முதிர்ச்சிக்குப் பிறகு இறந்து விடுகிறது. கோலியாத் சிலந்தியின் உடல், வயிறு, கால்கள் ஆகியவற்றில் முடிகள் காணப்படுகின்றன. பெண் சிலந்திகள் 100 முதல் 200 முட்டைகள் வரை இடுகின்றன. சிலந்திகள் இடும் முட்டையானது ஆறு முதல் எட்டு வாரத்தில் பொரித்து இரண்டு முதல் மூன்று வருடங்களுக்குள் இளம் சிலந்தி நிலையை அடைகின்றது.
கல்லக்குடி
ஆதாரங்கள்
பகுப்பு:திருச்சிராப்பள்ளி மாவட்டத்தில் உள்ள பேரூராட்சிகள் பகுப்பு:திருச்சிராப்பள்ளி மாவட்டத்திலுள்ள கிராமங்கள்